Nafarroako Parlamentuko Mahaiak, 2019ko azaroaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako gaurkotasun handiko galdera, 2019ko azaroaren 15eko gobernu-bilkuran onetsitako hiru lege proiektuetan aurreikusten diren erreforma fiskalei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko azaroaren 18an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko kide Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu daitezen eta Nafarroako Gobernuko lehendakariak ahoz erantzun ditzan 2019ko azaroaren 21eko Osoko Bilkuran:

Zure ustez, Gobernuak hil honen 15ean egindako bilkuran onetsitako hiru lege proiektuetan aurreikusten diren erreforma fiskalek ekitatearen printzipioa indartzeko balioko dute eta, hartara, gehien daukatenek gehiago lagunduko dute krisitik ateratzen? Tributu arloko neurri berriek diru-sarrera publikoak indartuko al dituzte hurrengo aurrekontu-ekitaldietan?

Iruñean, 2019ko azaroaren 18an

Foru parlamentaria: Adolfo Araiz Flamarique